CELEX: 32011R1087
Language: sk
Date: 2011-10-27 00:00:00
Title: Vykonávacie nariadenie Komisie (EÚ) č. 1087/2011 z  27. októbra 2011 , ktorým sa mení a dopĺňa nariadenie (EÚ) č. 185/2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva vzhľadom na systémy detekcie výbušnín Text s významom pre EHP

28.10.2011   
            
            
               SK
            
            
               Úradný vestník Európskej únie
            
            
               L 281/12
            
         VYKONÁVACIE NARIADENIE KOMISIE (EÚ) č. 1087/2011
   z 27. októbra 2011,
   ktorým sa mení a dopĺňa nariadenie (EÚ) č. 185/2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva vzhľadom na systémy detekcie výbušnín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 3,
   keďže:
   
               (1)
            
            
               Nariadenie Komisie (EÚ) č. 185/2010 zo 4. marca 2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva (2) obsahuje ustanovenie o systémoch detekcie výbušnín.
            
         
               (2)
            
            
               Spôsoby a technológie detekcie výbušnín sa v priebehu času vyvíjajú. Na základe vývoja týkajúceho sa hrozieb pre civilné letectvo, ako aj technologického vývoja a skúseností s používaním na úrovni Únie a celosvetovej úrovni by Komisia mala zrevidovať ustanovenia týkajúce sa technológií a prevádzky systémov detekcie výbušnín.
            
         
               (3)
            
            
               Nariadenie (EÚ) č. 185/2010 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre bezpečnostnú ochranu civilného letectva zriadeného článkom 19 ods. 1 nariadenia (ES) č. 300/2008,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 185/2010 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. októbra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 164, 9.4.2008, s. 72.
   
      (2)  Ú. v. EÚ L 55, 5.3.2010, s. 1.
   
      PRÍLOHA
      V kapitole 12 prílohy k nariadeniu (EÚ) č. 185/2010 sa bod 12.4.2 nahrádza takto:
      
         „12.4.2.   Normy pre EDS
         
         
                     12.4.2.1.
                  
                  
                     Uplatňujú sa tri normy pre systémy detekcie výbušnín. Podrobné požiadavky, pokiaľ ide o tieto normy, sú stanovené v samostatnom rozhodnutí Komisie.
                  
               
                     12.4.2.2.
                  
                  
                     Všetky systémy detekcie výbušnín spĺňajú úroveň 1.
                  
               
                     12.4.2.3.
                  
                  
                     Platnosť úrovne 1 končí 1. septembra 2012.
                  
               
                     12.4.2.4.
                  
                  
                     Príslušný orgán môže povoliť, aby sa systém detekcie výbušnín úrovne 1 inštalovaný v období od 1. januára 2003 do 1. septembra 2006 naďalej používal, a to najneskôr do 1. januára 2014.
                  
               
                     12.4.2.5.
                  
                  
                     Úroveň 2 sa uplatňuje na všetky systémy detekcie výbušnín inštalované od 1. januára 2007, pokiaľ zmluva o inštalácii systému detekcie výbušnín, ktorý spĺňa úroveň 1, nebola uzavretá do 19. októbra 2006.
                  
               
                     12.4.2.6.
                  
                  
                     Všetky systémy detekcie výbušnín splnia úroveň 2 najneskôr do 1. septembra 2012, pokiaľ sa neuplatňuje bod 12.4.2.4.
                  
               
                     12.4.2.7.
                  
                  
                     Platnosť úrovne 2 sa končí 1. septembra 2020.
                  
               
                     12.4.2.8.
                  
                  
                     Príslušný orgán môže povoliť, aby sa systém detekcie výbušnín úrovne 2 inštalovaný v období od 1. januára 2011 do 1. septembra 2014 naďalej používal, a to najneskôr do 1. septembra 2022.
                  
               
                     12.4.2.9.
                  
                  
                     Príslušný orgán informuje Komisiu v prípade, že udelí povolenie, aby sa systém detekcie výbušnín úrovne 2 naďalej používal od 1. septembra 2020.
                  
               
                     12.4.2.10.
                  
                  
                     Úroveň 3 sa uplatňuje na všetky systémy detekcie výbušnín inštalované od 1. septembra 2014.
                  
               
                     12.4.2.11.
                  
                  
                     Všetky systémy detekcie výbušnín splnia úroveň 3 najneskôr do 1. septembra 2020, pokiaľ sa neuplatňuje bod 12.4.2.8.“